***ԹԱԼԻՆ ԽՈՇՈՐԱՑՎԱԾ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՐՏԻ 8-Ի ԿԱՊԱԿՑՈՒԹՅԱՄԲ***

 Սիրելի՛ մայրեր, կանայք, քույրեր և աղջիկներ, սիրով շնորհավորում եմ Ձեզ՝ կանանց միջազգային օրվա առթիվ։ Պատահական չէ, որ այս տոնը նշվում է գարնան գալստյան հետ` ևս մեկ անգամ հիշեցնելով, որ դուք ձեր տեսակով արևոտ եք, կյանք տվող ու ապրեցնող։

 Հայ կնոջ դերն ու ավանդը ՝ ընտանիքի, համայնքի, պետության և առհասարակ կյանքի ամենօրյա առաջընթացի մեջ անգնահատելի է, դուք եք ընտանիքի դիմագիծը՝ այն շարժիչ ուժը, որը յուրաքանչյուր օր իր եռանդը, ջանքն ու ուժերը չի խնայում իր ընտանիքի և զավակների համար։

 Դուք այն անփոխարինելիներն եք, ովքեր նվիրում են կյանքեր, և անձնվիրաբար դաստիարակում ու մեծացնում այն որդիներին` ովքեր մեր հայրենիքի պաշտպաններն են, ում մեջ հենց դուք եք սերմանում սեր դեպի հայրենիքը և դուստրեր, որոնք ձեր պես վառ են պահելու մեր տան լույսերն ու տալու են սերունդներ։

 Առանձնակի ջերմությամբ և հպարտությամբ շնորհավորում եմ այն հերոսածին մայրերին, ում հերոս որդիները անմահացան հանուն հայրենիքի, և այն մայրերին, ովքեր այսօր անհամբեր սպասում են իրենց զինվորների վերադարձին։

 Սիրելի՛ կանայք, այն ահռելի պատասխանատվությունը, հոգսերը, պարտականությունները, որոնք դրված են ձեր փխրուն ուսերին, դժվար է բառերով նկարագրել, ուստի մաղթում եմ ձեզ քաջառողջություն, ուժ, գեղեցկություն, համբերություն և անսահման երջանկություն՝ սիրո ու ջերմության լույսի ներքո։

 Ձեր գարնանային էությունը թո՛ղ միշտ գեղեցկացնի ձեզ և ուղեկից լինի ողջ կյանքում։ Եղե՛ք սիրված, գնահատված և պահե՛ք հայ կնոջ ինքնատիպ ու գեղեցիկ տեսակը։

***Լավագույն մաղթանքներով***

***Թալին համայնքի ղեկավար՝ Տավրոս Սափեյան***